บริการพื้นที่จัดเก็บบนคลาวด์เป็นพื้นที่จัดเก็บข้อมูลนอกองค์กรที่บริหารจัดการโดยบุคคลภายนอก และเป็นทางเลือกแทนการจัดเก็บข้อมูลในองค์กร ซึ่งบริการนี้จะเก็บบันทึกไฟล์และเอกสารที่สำคัญของคุณไว้ในฐานข้อมูลระยะไกลอย่างมั่นคงและปลอดภัย คุณจึงไม่ต้องจัดเก็บข้อมูลเหล่านี้ลงในฮาร์ดไดรฟ์ของคอมพิวเตอร์หรืออุปกรณ์จัดเก็บข้อมูลอื่นๆ
บริการพื้นที่จัดเก็บบนคลาวด์มีข้อได้เปรียบหลายประการเมื่อเทียบกับการจัดเก็บข้อมูลบนฮาร์ดไดรฟ์ ประการแรก คุณไม่จำเป็นต้องมีอุปกรณ์จัดเก็บข้อมูลเป็นชิ้นเป็นอันอย่างแฟลชไดรฟ์หรืออุปกรณ์อื่นๆ ดังนั้นคุณจึงไม่สุ่มเสี่ยงต่อการสูญเสียเนื้อหาที่ไม่อาจทดแทนได้ ประการที่สองคือบริการพื้นที่จัดเก็บบนคลาวด์ทำให้ง่ายต่อการแบ่งปันเนื้อหา เพียงแค่แบ่งปันโฟลเดอร์ Dropbox กับเพื่อนร่วมงาน เขาก็จะสามารถเข้าถึงเนื้อหาภายในโฟลเดอร์ได้ทันที เหตุผลที่ควรใช้บริการพื้นที่จัดเก็บบนคลาวด์อีกข้อหนึ่งคือการประหยัดต้นทุน การซื้อบริการพื้นที่จัดเก็บบนคลาวด์แบบไม่จำกัดโดยเสียค่าธรรมเนียมเพียงเล็กน้อยเป็นวิธีที่ประหยัดค่าใช้จ่ายและชาญฉลาดกว่ามาก เมื่อเทียบกับการซื้อและรักษาพื้นที่จัดเก็บข้อมูลที่เป็นฮาร์ดไดรฟ์จำนวนมาก